ISIGIDIMI SAMAXOSA, JANUARY 1, 1887. 5

IMBALI YAMA XOSA.

UMKONDO WENKOSI.

Imbali yama Xosa ite kuba ingeyiyo ebuliweyo, yafana yaqalela esitubeni sika Ntu. Ayitsho ukuti u Ntu, ngumntu wokuqala owaba koyo ezweni, kuba siti sakubuza ukuba waye vele pina, isuko iti ukupelelwa kwayo—“ Wavela eluhlangeni.” Londawo yodwa, icacisa mhlope ukuba kupelelwe imbali ekuqubeleni pambili paya kolwa hlanga avela kulo u Ntu 16. Kutshone amagama ezo zizukulwana ngezizukulwana bezi pambi ko Ntu, kuba imbali ibigcinwa nge ntloko, inga balwa zincwadini zaluto. Lontshayelelo maya nelise bonke ababeba imbali yama Xosa iti u Ntu waye ngu Adam. U Adam yena ayimfikeleli kanye, ayimazi nokumazi, nokuba kwayo kuko kwako umntu onjalo. Imbangi yokuba siqalele ku Ntu kungokuba kulapo zipelele kona inkumbulo zamandulo akowetu. Kodwa akazange atsho ukuti—“ Lowo waye engumntu wokuqala, ” kuba angengatshoukuti—" Wavela eluhlangeni.” Londawo ibonisa ukuba u Ntu lo uvela kwintlanga ebeseziko kade, kuseloko zingasa- kumbulekiyo, ngenxa yokuba kudala. Ke ngoko nantso imbangeli yokuba nati siqalele ku Ntu ukubalisa, singe gqitisi. Ndihla nayo, namhlanje njengo *nyileyo* esihla nezimba. [Ed. *Sigidimi]*

ICALA LASE KUNENE KU NTU.

Imbali yamandulo yona iti:—“ U Ntu wazala u Zulu kwi ndlu enkulu, no Xosa ekunene. U Xosa kutiwa wazala u Malangana, u Zizi no Sutu (abancinane). U Malangana wazala u Ncwangube (Ncwama), ozele u Nkosiyane ozele u Nkosiyamntu, ozele u Cirha, Jwarha no Tshawe (Lusibalukulu). Kutiwa u Cirha ngowendlu enkulu, u Jwarha yayi ’kukunene, waye u Tshawe engowe qadi lendlu enkulu. Ifike yenjenjalo ke imbali yamandulo ukuhla nawo lomnombo wenkosi. Ndoka ndimke nalomkondo weqadi lakulo Cirha lendlu enkulu, kuba imbali yomkondo ka Cihra ndiyeza kuyo, kanjalo eka Jwahra ndisayimba, asikuko nokwendela. Kanjalo imbali yenzala ka Ntinde andikayifumani ngokulandeleleneyo kakuhle.

UMNOMBO KA TSHAWE.

U Tshawe kuvakala ukuba wazala u Sikomo kwindlu enkulu,wazala u Ncwangu ekunene. Ukunene kuka Tshawe nguwo lomzi wase Batenjini, kuba kutiwa u Ncwangu wazala u Tembu nabanye. Ndisakuke ndimke nendlu enkulu ka Tshawe okwangoku, yona ndinofifi kanye kuyo. U Sikomo uzele u Togu, ozele u Ngconde kwindlu enkulu, no Gwali ekunene. Unina ka Ngconde ngu Senzangakona. Inxe- nye u Gwali imenza unyana ka Tshiwo esingazi ukuba londawo iyizekela pina, kanti kumhlope nje ukuba akunjalo. Kwiqadi lendlu enkulu kuzelwe u Ntinde. Kutiwa unina wabe eli Lawokazi, intombi ka Nqosini (Nqosoro) (kuba oko ibise ngama Lawo). Yiyo lento bekudla ngokutiwa ku Tshatshu wakwa Ntinde, *ngu Tshatshu wenkosi,* ukuma- hlula kwabanye o Tshatshu bezinye izizwe ezinje ngaba Tembu ezikwano Tshatshu. U Ngconde uzele u Tshiwo kwindlu enkulu, (nakuba ezelwe engaseko uyise) wazala u. Gando- wentshaba ekunene, igora lamandulo, ne mvela-nqangi ka Ngconde. Kutiwa igama Ionina ka Tshiwo ngu Siza- kwana. Kwiqadi lendlu enkulu kuzelwe u Hleko inkulu, no Mdange umninawe wake. Kuloko kute ngenxa yokumata kuka Hleke. suke kwacunyelwa u Mdange, kwusekungati nguye oyena mkulu. U Tshiwo uzele u Palo inkulu, no Tiso (inkazana) ekunene. Ngudade bo Langa, 16 ndicaza umkondo wake ngezants’apa. U Palo uzele u Gcaleka noYonzi, no Nomrinti (intombi) nabanye kwindlu enkulu, no Rarabe ekunene. Unina ka Palo ngu Sivanxa igama lake. Inxenye iti ngu Gwali okunene kuka Tshiwo, ize abo batshoyo bangamazi u Tiso, apo alunge kona, ize kananjalo abanye bangamazi kanye u Gando. Okunye uti wakubuza ukuba ngubanina unyana ka Togu wasekunene, bangamazi. Benjenjajo abangoku abanye ababalisayo. Kodwake amaninzi amanyange angasekoyo inxenye, ayamisa wona kakuhle ukuba, u Gwali, kunene kuka Togu, nokuba u Gando kunene kuka Ngconde, nokuba u Tiso (inkazana) wamiselwa ngo Langa ekunene kuka Tshiwo, nje ngo Mdushane (unyana ka Ndlambe) owafakwa kulo Cebo (inkazana)

ekunene kuka Rarabe. Ubuninzi benzala ka Gwali andikabi nayo imbali yayo.

Kodwa pambi kokuze ndingene kulomkondo ka Langa, make ndeze amanqakwana malunga nendlu enkulu ka Tshiwo. U Tshiwo senditshilo ukuti wazala u Palo kwindlu enkulu, no Tiso (inkazana) no Langa umnakwabo, evuselwe lonzalo ngu nyana wake u Palo. U Palo ke senditshilo ukuti wazala u Gcaleka kwindlu enkulu, no Rarabe ekunene. U Gcaleka uzele u Kauta, Kanzi, Tilana, Ncwini (lo wafela e Tyusha kunye no Kanzi), nabanye. Kanjalo u Gcaleka uzele u Raba ezitenjini. Nguye ozala u Mnzabele. Igama le nkabi ka Kauta ngu Gojela. Yiyo lento kuseko umzi ogama kutiwa ku kulo Gojela nanamhla kwa Gcaleka.

 Onyana *baka Gcaleka.*

Kauta, Kanzi, Tilana, Ncwini (wafela e Tyusha), Velelo, Nqoko, Raba, esibaqondayo.

Ekunene kuzelwe u Velelo, ozele u Gxaba, ozele u Dalasile. Kwiqadi lendlu enkulu (yakulo Kauta) kwazalwa u Nqoko ozele u Mguntu, ozele u Sigidi. U Velelo wazala u Lutshaba, ozele u Nxito. U Kauta uzele u Hintsa no Tete (intombi), no Buhru. U Tete. ngu dade bo Buhru. Enye intombi ka Kauta ngu Nonxama, U Mbune ikwa yinto ka Kauta. Nguye ye uyise ka Mxoli, 16 16 mfazwe ka Ncayecibi yehla ngaye. U Hintsa uzele u Sarili (Rili), Lind’inxiwa, Ndima, Xoxo, Tyelim- nyama Mjezu, Boboyi, Nozwane, Ncapayi, Luyenge, nabanye, kwano dade wabo u Koloza, owendela kwesika Fubu inkosi yasema Qwatini. Inkabi ka Hintsa ngu Mali. Yiyo lento kuko umzi okutiwa ngowakulo Mali kwa Gcaleka. Abase kunene kuka Hintsa ngu Ncapayi no Luyenge.

*Onyana baka Hintsa.*

Sarili, Lind’inxuwa, Ndima, Xoxo, Tyelimnyama, Mjezu, Boboyi, Nozwane, Ncapayi, Luyenge, nabanye.

*Intombi.*

Koloza nezinye.

Lenzala yalomzi ininzi kunene, ndobuye ndiyingene ngokuzeleyo xa sendinayo yonke.

Ndoke ndimke kwanomkondo wase kunene ka Tshiwo kuqala, 16 uyinzala ka Langa, ndobuye ndiyikangele indlu yase kunene kuka Tshawe. Yenjenje ukubaliswa kwayo inzala yama Mbalu—

INZALA KA TSHIWO EKUNENE UMKONDO KA LANGA.

U Langa ngunyana ka Tshiwo wase kunene wecala lakulo Tiso (inkazana) owaye zelwe wayedwa kwelocala. Unina ngu Nqamashe. Kute kodwa esel’efile u Tshiwo kwatiwa u Palo, makazekele uyise umfazi welocala lasekunene, aze amvusele inzala. Ukumila komzi ka Langa ungolu hlobo—“ Kwaze kwa (ngu Langa) unina ka Tole, um-Tembukazi kwindlu enkulu. Kwangeloxesha kwazekwa unina ka Nqeno, umNqosinikazi, wafakwa ekunene. Yena u Tole uzele u Mapasa no Hintsa. Unina wabo ngu Nomaza. Kute ekuqubeni kwexesha (kuba umzi ub’usendawonye, kwahluke intlanti zodwa) washiyiselwa ngesisa unina ka Tole ngu no Nqeno. Suke uno Tole wapeka ngembizana encinane, alamba amapa- kati elocala, abalekela kulo Nqeno. Kutiwa u no Nqeno ube’ngumfazi ongatetiyo, noko abafana bebemane bezilingela kulembiza ..yake. Kanjalo' yena ube’peka ngentw’enkulu yembiza, kuhlute yonk’into. Kato kwakuba njalo, babaleka bonke abafana becala elikulu, babeka ekunene. Ute u Langa akuyibona lonto, wayibuza kumapakati ukuti—“ Kodwa niya- yiqondana lonto? Avuma amapakati. Kutiwe makubizwe bonke abafana becala elikulu babuzwe. Babiziwe babuzwa into abayinyangayo. Isuke yangumpangalala, ongenasidima, santeto nto, kuba lowo ete akubuzwa, wasuke wonwaya intloko, adumzele apume, asinge kwaku landlu yakulo Nqeno. Suke yayinkohla. Ade amapakati abona iqinga lokuba le mbizana yono Tole mayibulawe, ukuze apeke ngenkulu, bahlute abantu. Bayiba, bayibulala okunene. Ute kwakuba njalo, wapeka ngompanda wake intsukwana ezimbalwa, waya kubabumbi- wafuna kwa imbizana ekwa nga ngaleya yabulawayo. Asel’, encama kaloku amapakati.

Kute kwakuba njalo, wati u Langa, lento mayibikwe ku Rarabe, kwa isaqala nje, kuba sekubonakala ukuba sekupelile,